ગયા અઠવાડિયે જ્યારે ઓશિવરા પોલીસ-સ્ટેશનમાં એક જ દિવસમાં સાઇકલોની ચોરીની ત્રણ ફરિયાદો નોંધાઈ એટલે પોલીસે ગંભીરતાથી તપાસ આદરી હતી. દિનેશ આ સોસાયટીઓના CCTV ફૂટેજમાં આવી ગયો હોવાથી તેને ઓળખી કાઢવામાં પોલીસને ઝાઝી મુશ્કેલી નડી નહોતી. પોલીસે તેનો ફોટો સમગ્ર વિસ્તારમાં જાહેર કર્યો હતો. શુક્રવારે દિનેશને પોલીસના એક ખબરીએ લોખંડવાલાની ફૂટપાથ પર જોયો હતો. ખબરીએ તરત જ ઓશિવરા પોલીસને આની જાણ કરી હતી. પૂછપરછ દરમિયાન દિનેશે કબૂલ કર્યું હતું કે તેણે આવી ૪૦ સાઇકલોની ઉઠાંતરી કરી છે. ચોરી કર્યા બાદ તે પાણીના ભાવે સાઇકલ રિપેરની દુકાનોમાં વેચી નાખતો હતો. જો કોઈ ગ્રાહક ન મળે તો એવી સાઇકલોનેને પાર્ક અને પ્લે-ગ્રાઉન્ડમાં ભાડે આપતો હતો.